
NO KONTRAK: …………………….


PERJANJIAN PERKHIDMATAN KAWALAN KESELAMATAN
(TANPA SENJATA API) 
DI [nyatakan tempat]


ANTARA


KERAJAAN MALAYSIA


DENGAN

[Nama Syarikat]
[(No. Syarikat:  )]

 




 

PERJANJIAN INI dibuat pada ________              hari bulan             ______ _______  20___ (kemudian daripada ini dirujuk sebagai  "Perjanjian ini")
 
ANTARA 
 
[bookmark: _Hlk73357715]KERAJAAN MALAYSIA, yang bagi tujuan Perjanjian ini diwakili oleh pihak yang dinyatakan dalam JADUAL 1A (kemudian daripada ini dirujuk sebagai “Kerajaan”) bagi satu pihak.

DENGAN

Syarikat yang dinyatakan dalam JADUAL 1B (kemudian daripada ini dirujuk sebagai "Kontraktor") sebagai pihak yang satu lagi.
 
Kedua-dua Kerajaan dan Syarikat boleh dirujuk secara berasingan sebagai “Pihak” atau bersesama sebagai “Pihak-Pihak”. 
 
BAHAWASANYA: 
 
A. [Nyatakan Nama Syarikat/Kontraktor] adalah merupakan sebuah syarikat yang dilesenkan mengikut peruntukan Akta Agensi Persendirian 1971 [Akta 27] bagi menjalankan perkhidmatan kawalan keselamatan di premis-premis Kerajaan dan berdaftar dengan Kementerian Kewangan Malaysia. 
 
B. Kerajaan bersetuju untuk melantik Syarikat bagi memberikan perkhidmatan kawalan keselamatan bagi premis dan sekitar [nyatakan premis].

C. Syarikat bersetuju untuk membekalkan perkhidmatan kawalan keselamatan tersebut tertakluk kepada terma-terma dan syarat-syarat yang dinyatakan dalam Perjanjian ini.   

MAKA OLEH YANG DEMIKIAN adalah dengan ini dipersetujui oleh Pihak-Pihak seperti yang berikut: 
 


1. 	DEFINISI DAN TAFSIRAN 
 
1.1. 	DEFINISI 
 
Bagi maksud Perjanjian ini, melainkan jika konteksnya menghendaki makna yang lain, perkataan-perkataan di bawah hendaklah mempunyai maksud yang berikut:

	“Anggaran 	Nilai  
Perjanjian” 
	ertinya anggaran jumlah keseluruhan seperti yang dinyatakan dalam Klausa 4 Perjanjian ini yang perlu dibayar oleh Kerajaan kepada Syarikat bagi pembekalan Perkhidmatan; 


	“Bayaran 
Perkhidmatan” 
 
	ertinya jumlah yang perlu dibayar oleh Kerajaan kepada Syarikat seperti yang dinyatakan dalam Klausa 5 Perjanjian ini; 
 

	“Bon Pelaksanaan” 
 
	ertinya jaminan tidak boleh batal yang telah atau akan dikeluarkan oleh institusi kewangan yang dilesenkan di bawah Akta Perkhidmatan Kewangan 2013 [Akta 758] atau Akta Perkhidmatan Kewangan Islam 2013 [Akta 759] atau undang-undang Malaysia lain yang terpakai atau mana-mana institusi yang dibenarkan oleh Kerajaan dalam bentuk sebagaimana yang dilampirkan dalam Jadual 9 dan sebagaimana diperuntukkan dalam Klausa 9 Perjanjian ini; 


	“Ketua 	Pengawal  
Keselamatan” 
	ertinya orang yang telah dilantik oleh Syarikat bagi melaksanakan tanggungjawab dalam Jadual 4 Perjanjian ini;   
 

	“Pegawai Operasi” 	 
	ertinya orang yang telah dilantik oleh Syarikat di bawah Klausa11.1(b) Perjanjian ini;    

	“Pengawal 	 
Keselamatan” 
	ertinya mana-mana orang termasuk Ketua Pengawal Keselamatan yang digaji oleh Syarikat untuk melaksanakan perkhidmatan kawalan keselamatan di bawah Perjanjian ini; 
 

	“Perkhidmatan” 	 
	ertinya perkhidmatan kawalan keselamatan yang  disediakan oleh Syarikat seperti yang dinyatakan dalam Klausa 2 Perjanjian ini; dan  
 

	“Premis”  	 
	ertinya 	kawasan 	atau 	bangunan
Perkhidmatan dilaksanakan seperti yang  ditentukan oleh Kerajaan seperti dalam  Jadual 3.
 


1.2. 	TAFSIRAN 
 
Melainkan jika dinyatakan sebaliknya, tafsiran dalam Perjanjian ini adalah seperti yang berikut: 
 
(a) Apa-apa jadual, lampiran, apendiks, dokumen, gambar, rajah, carta, graf, nota atau penerangan yang dirujuk dalam Perjanjian ini dan apa-apa pindaan, perubahan, penambahan atau modifikasi bertulis padanya hendaklah ditafsirkan dan dibaca sebagai sebahagian daripada Perjanjian ini;

(b) Rujukan kepada Klausa, Fasal, Jadual atau Lampiran hendaklah bermaksud rujukan kepada Klausa, Fasal, Jadual atau Lampiran dalam Perjanjian ini;

(c) Semua rujukan terhadap peruntukan-peruntukan dalam apa-apa Akta, Peraturan-Peraturan, Kaedah-Kaedah, Enakmen, Ordinan, Undang-Undang, Undang-Undang Kecil, Perintah, Arahan Keselamatan Kerajaan, Arahan dan Surat Pekeliling Perkhidmatan, Arahan dan Surat Pekeliling Perbendaharaan dan lain-lain Arahan Kerajaan hendaklah termasuk peruntukan yang dipinda, dipotong, digantikan, diubah, dicetak semula atau digubal semula;

(d) Penyataan "Perjanjian", “Kontrak“ atau penyataan lain yang sama hendaklah mengandungi fasal atau klausa yang terkandung dalam Perjanjian ini dan termasuk apa-apa pindaan, perubahan, penambahan atau modifikasi dan perjanjian tambahan secara bertulis padanya;

(e) Perkataan “termasuk” hendaklah memberikan makna atau tafsiran apa-apa perkara lain berkenaan dengan Perjanjian atau Perkhidmatan selain dari perkara-perkara yang dinyatakan selepas perkataan itu dan perkara-perkara yang dinyatakan selepas perkataan itu adalah antara atau sebahagian daripada contoh-contoh mengikut mana yang berkenaan;

(f) Perkataan "undang-undang" ertinya mana-mana undang-undang bertulis semasa, akan datang dan apa-apa Perlembagaan, Dekri, Penghakiman atau Perundangan, Peraturan-Peraturan, Perintah, Kaedah-Kaedah, Ordinan, Undang-undang Kecil atau Arahan yang yang berkuat kuasa;

(g) Semua rujukan terhadap hari, bulan atau tahun hendaklah termasuk hari dan Waktu Bekerja Biasa Kerajaan, hari Sabtu dan Ahad atau Jumaat dan Sabtu mengikut negeri-negeri yang berkenaan dan hari kelepasan am negeri-negeri yang berkenaan melainkan dinyatakan sebaliknya atau sebagaimana yang dipersetujui secara bertulis oleh Kerajaan; 

(h) Perkataan "secara bertulis" ertinya suatu arahan suratan dalam bentuk bertulis yang diberikan, dikemukakan atau diserahkan secara rasmi antara Pihak-Pihak; 

(i) Tajuk dan tajuk kecil kepada mana-mana Klausa atau Fasal dalam Perjanjian ini adalah sebagai rujukan dan kemudahan sahaja dan tidak memberikan apa-apa kesan kepada tafsiran dan pengertian Klausa atau Fasal tersebut; 

(j) Apa-apa istilah teknikal yang tidak ditakrifkan dalam Perjanjian ini hendaklah ditafsirkan mengikut penggunaan atau takrif yang biasa digunakan dalam industri atau profesion yang berkenaan;

(k) Perkataan yang merujuk kepada sesuatu jantina, akan turut membawa maksud jantina yang sebaliknya;

(l) Di mana apa-apa perkataan atau ungkapan ditakrifkan dalam Perjanjian ini, takrifan itu hendaklah meliputi semua perubahan tatabahasa dan penyataan-penyataan serupa makna sesuatu perkataan atau penyataan yang telah ditafsirkan;

(m) Apa-apa terma teknikal yang tidak ditakrifkan secara khusus dalam Perjanjian ini hendaklah ditafsirkan selaras dengan amalan umum pengamal-pengamal profesion berkaitan di Malaysia;

(n) Mana-mana rujukan kepada “hari“, “minggu“, “bulan“, atau “tahun“ adalah merupakan rujukan kepada hari, minggu, bulan, atau tahun tersebut menurut kalendar Gregory;

(o) Sesuatu rujukan mengenai masa dan tarikh yang berkaitan dengan pelaksanaan mana-mana kewajipan oleh suatu Pihak adalah merujuk kepada masa dan tarikh di Malaysia; dan

(p) Jika hari pada atau sebelum yang mana pelaksanaan apa-apa perbuatan atau kewajipan jatuh pada hari yang bukan hari Waktu Bekerja Biasa, maka perbuatan atau kewajiban itu hendaklah dilaksanakan pada hari yang berikutnya.

2. 	SKOP PERKHIDMATAN 
 
Tertakluk kepada terma-terma dan syarat-syarat Perjanjian ini, Syarikat hendaklah melaksanakan perkhidmatan kawalan keselamatan sepanjang Tempoh Perjanjian seperti yang berikut: 
 
(a) menurut Skop Perkhidmatan yang telah ditetapkan dalam Jadual 2;  
 
(b) di Premis yang telah ditetapkan dalam Jadual 3;  
 
(c) mengikut syif yang ditetapkan dalam Jadual 4 dan Rajah A; dan 
 
(d) membekalkan kelengkapan dan peralatan seperti dalam Jadual 5. 




3. 	TEMPOH PERJANJIAN 
 
3.1. 	Syarikat telah bersetuju untuk memberikan Perkhidmatan kepada Kerajaan bagi tempoh [nyatakan tempoh] yang bermula pada [nyatakan tarikh] (“Tarikh Berkuat Kuasa”) dan berakhir pada [nyatakan tarikh] (“Tarikh Tamat”) (selepas daripada ini dirujuk sebagai “Tempoh Perjanjian”).  
 
3.2. 	Syarikat boleh memohon kepada Kerajaan secara bertulis untuk melanjutkan Tempoh Perjanjian tidak kurang dari tiga (3) bulan atau dalam apa-apa tempoh lain yang dipersetujui secara bertulis oleh Kerajaan sebelum Tarikh Tamat. Kerajaan mempunyai kuasa mutlak sama ada hendak mempertimbangkan permohonan itu atau sebaliknya. 
 
3.3. 	Sekiranya Kerajaan bersetuju untuk melanjutkan Tempoh Perjanjian, Pihak-Pihak hendaklah dalam tempoh tiga puluh (30) hari sebelum Tarikh Tamat atau dalam tempoh lain yang dinyatakan secara bertulis oleh Kerajaan, berunding mengenai terma-terma dan syarat-syarat pelanjutan tempoh tersebut. Sekiranya Pihak-Pihak gagal mencapai persetujuan mengenai pelanjutan tersebut, Perjanjian ini akan dengan sendirinya tamat pada Tarikh Tamat. 
 
4.	ANGGARAN NILAI PERJANJIAN  
 
4.1. 	Sebagai balasan kepada Perkhidmatan yang diberikan oleh Syarikat di bawah Perjanjian ini, Kerajaan bersetuju untuk membayar kepada Syarikat sebanyak Ringgit Malaysia [nyatakan Nilai Perjanjian dalam perkataan] [(RM nyatakan Nilai Perjanjian dalam nombor)] Sahaja menurut Jadual 6A Perjanjian ini. 
 
4.2. 	Anggaran Nilai Perjanjian yang dinyatakan dalam Klausa 4.1 adalah tetap dan apa-apa permohonan bagi pelarasan semula Anggaran Nilai Perjanjian berikutan kenaikan harga disebabkan oleh polisi atau keputusan Kerajaan hendaklah dikemukakan oleh Syarikat kepada Kerajaan secara bertulis. Kerajaan mempunyai kuasa mutlak sama ada hendak mempertimbangkan permohonan itu atau sebaliknya.  
 
4.3. 	Sekiranya Kerajaan bersetuju dengan permohonan Syarikat di bawah Klausa 4.2, pelarasan semula kepada Anggaran Nilai Perjanjian hanya akan berkuat kuasa melalui pindaan kepada Perjanjian ini.  

5.          BAYARAN PERKHIDMATAN  
 
5.1. 	Tertakluk kepada pematuhan Syarikat terhadap terma-terma dan syarat-syarat Perjanjian ini, Kerajaan bersetuju untuk membayar kepada Syarikat bayaran perkhidmatan sebenar oleh Kerajaan kepada Syarikat (termasuk Cukai Perkhidmatan (SST) dan bayaran fi perkhidmatan Sistem ePerolehan) menurut Jadual 6B Perjanjian ini. 
 
5.2. 	Syarikat hendaklah mengemukakan jumlah tuntutan Bayaran Perkhidmatan bagi setiap bulan selepas Perkhidmatan dilaksanakan berserta dokumen lengkap kepada Kerajaan tidak lewat daripada 10 hari bulan bagi setiap bulan kalendar.  
 
5.3. 	Kerajaan hendaklah dalam masa tujuh (7) hari dari tarikh penerimaan tuntutan di bawah Klausa 5.2 mengesahkan dan memaklumkan secara bertulis jumlah tuntutan Bayaran Perkhidmatan yang kena dibayar kepada Syarikat.  
 
5.4. 	Setelah menerima pengesahan tuntutan di bawah Klausa 5.3, Syarikat hendaklah mengemukakan dua (2) salinan asal invois cukai bersama dokumen yang berkaitan kepada Kerajaan. 
 
5.5. 	Tertakluk kepada tolakan di bawah Klausa 6 dan klausa-klausa yang terpakai dalam Perjanjian ini, pembayaran menurut Klausa 5.4 hendaklah dibuat oleh Kerajaan dalam tempoh empat belas (14) hari dari tarikh penerimaan invois cukai serta dokumen lengkap daripada Syarikat. 
 
5.6. 	Bayaran Perkhidmatan yang akan dibuat oleh Kerajaan kepada Syarikat menurut Perjanjian ini adalah tertakluk kepada kadar fi perkhidmatan sebanyak kosong perpuluhan empat peratus (0.4%) dengan had maksimum RM4,800 bagi pesanan bernilai RM1.2 juta atau lebih. 
 
6.          TOLAKAN (SET-OFF) 
 
6.1. 	Kerajaan berhak memotong Bayaran Perkhidmatan yang kena dibayar kepada Syarikat oleh Kerajaan di bawah Perjanjian ini sebagai tolakan daripada apa-apa wang yang perlu dibayar dan terhutang oleh Syarikat mengikut kiraan dalam         Jadual 7 sekiranya – 
 
(a) Syarikat gagal menempatkan Pengawal Keselamatan di Premis pada satu-satu masa; 
 
(b) Syarikat tidak dapat menyediakan atau menempatkan bilangan Pengawal Keselamatan mengikut cara, masa dan tempat yang ditetapkan dalam               Jadual 4; 
 
(c) Pengawal Keselamatan tidak menjalankan rondaan dan clocking (termasuk kelewatan melaksanakan rondaan dan clocking) di tempat-tempat yang telah ditetapkan di bawah Perjanjian ini; 
 
(d) berlakunya kehilangan atau kerosakan harta Kerajaan di Premis yang disebabkan oleh kecuaian, kelalaian atau salah laku Syarikat atau Pengawal Keselamatan atau mana-mana pekerja Syarikat;   

(e) peralatan atau kelengkapan yang disediakan oleh Syarikat bagi tujuan Perkhidmatan di Premis tidak disediakan atau tidak berfungsi dan tidak disenggara dengan baik; atau 
 
(f) Pengawal Keselamatan tidak memakai pakaian seragam yang diluluskan oleh Kementerian Dalam Negeri (KDN) dan tidak sentiasa berada dalam keadaan bersedia untuk melaksanakan Perkhidmatan semasa bertugas. 
 
6.2. 	Jika jumlah tolakan di bawah Klausa 6.1 tidak mencukupi bagi menampung tuntutan Kerajaan, Kerajaan berhak memotong Bayaran Perkhidmatan yang kena dibayar kepada Syarikat oleh Kerajaan bagi bulan seterusnya.  
 
7.           REPRESENTASI DAN WARANTI  
 
7.1. 		Syarikat dengan ini membuat representasi dan waranti kepada Kerajaan bahawa⎯ 
 
(a) ia merupakan sebuah syarikat yang sah wujud di bawah undang-undang Malaysia; 
 
(b) ia mempunyai  kuasa korporat untuk memasuki dan melaksanakan obligasinya di bawah Perjanjian ini dan untuk menjalankan segala transaksi dan perniagaannya sebagaimana diperuntukkan dalam Perjanjian ini; 
 
(c) ia telah mengambil segala langkah korporat yang perlu bagi pemberian kuasa untuk memasuki dan melaksanakan Perjanjian ini dan untuk menjalankan segala transaksi yang diperuntukkan di bawah Perjanjian ini; 
 
(d) pada tarikh Perjanjian ini ditandatangani, tiada apa-apa pelaksanaan atau transaksi di bawah Perjanjian ini yang melanggar mana-mana peruntukan-peruntukan yang berkaitan dengan- 
 
(i) Memorandum dan Artikel Persatuan atau Perlembagaan Syarikat (yang mana terpakai); atau

(ii) apa-apa dokumen atau Perjanjian yang mengikat Syarikat atau asetnya; 
 
(e) ia mempunyai lesen, permit atau kebenaran menjalankan Perkhidmatan yang sah dan berkuat kuasa yang dikeluarkan oleh Kementerian Dalam Negeri (KDN) sebagaimana dalam Jadual 8; 
 
(f) ia menganggotai Persatuan Industri Keselamatan Malaysia (PIKM) sebagai ahli yang sah dan berkuat kuasa sepanjang Tempoh Perjanjian; 

(g) tiada sebarang litigasi, timbang tara, tuntutan cukai, pertikaian atau prosiding pentadbiran yang sedang atau masih tertangguh atau yang pada pengetahuannya akan memberi kesan negatif terhadap keupayaan kewangan atau tanggungjawabnya yang lain di bawah Perjanjian ini; 

(h) ia mempunyai keupayaan kewangan dan teknikal untuk melaksanakan Perkhidmatan;

(i) ia adalah sebuah Syarikat yang berdaftar pada setiap masa dengan Kementerian Kewangan melainkan diberikan pengecualian secara bertulis oleh Kerajaan,

dan Syarikat mengambil maklum bahawa Kerajaan telah memasuki Perjanjian ini berdasarkan kepada representasi dan waranti Syarikat seperti dinyatakan di atas.

7.2		Syarikat selanjutnya membuat representasi dan waranti kepada Kerajaan bahawa representasi dan waranti yang dinyatakan dalam Klausa 7.1 di atas hendaklah kekal benar dan tepat dalam semua aspek material sepanjang tempoh Perjanjian melainkan Klausa 7.1(g).
  
 8.          HAK KERAJAAN MENDAPATKAN PERKHIDMATAN DARIPADA PUNCA LAIN 
 
8.1. 	Kerajaan berhak mendapatkan Perkhidmatan daripada punca lain selain Syarikat jika Syarikat tidak dapat melaksanakan Perkhidmatan atau apa-apa bahagian daripada Perkhidmatan. 

8.2. 	Sekiranya Kerajaan mendapatkan Perkhidmatan daripada punca lain selain Syarikat di bawah Klausa 8.1, Kerajaan boleh mengenakan kos tersebut terhadap Syarikat termasuk dengan merampas apa-apa jumlah daripada Bon Pelaksanaan. 
 
8.3. 	Jika jumlah di bawah Klausa 8.2 tidak mencukupi bagi menampung tuntutan Kerajaan, Kerajaan boleh menuntut secara bertulis baki wang tersebut daripada Syarikat dan Syarikat hendaklah membuat pembayaran selewat-lewatnya tiga puluh (30) hari selepas menerima tuntutan bertulis itu. 
 
8.4. 	Sekiranya Syarikat gagal membuat pembayaran selepas tamat tempoh seperti yang dinyatakan dalam Klausa 8.3 di atas atau apa-apa tempoh lain yang diberikan oleh Kerajaan, maka Kerajaan boleh mengambil apa-apa tindakan undang-undang pada bila-bila masa tanpa memberi notis terlebih dahulu kepada Syarikat. 
  
9.          BON PELAKSANAAN 
 
9.1.     Tanggungjawab Menyerahkan Bon Pelaksanaan 
 
Syarikat hendaklah memastikan Bon Pelaksanaan dalam bentuk sebagaimana yang dilampirkan dalam Jadual 9 telah diserahkan kepada Kerajaan semasa menandatangani Perjanjian ini bagi menjamin pelaksanaan obligasi-obligasi Syarikat di bawah Perjanjian ini. 

9.2.     Syarat-syarat Bon Pelaksanaan 
 
9.2.1. Syarikat hendaklah menyerahkan Bon Pelaksanaan pada kadar …. peratus (…%) [2.5% atau 5%] daripada Anggaran Nilai Perjanjian setahun sebanyak                                   [nyatakan Nilai Bon Pelaksanaan dengan perkataan] Sahaja [(RM nyatakan Nilai Bon Pelaksanaan dengan nombor )] Sahaja.
 
9.2.2. Nilai Bon Pelaksanaan hendaklah pada setiap masa tidak kurang daripada nilai 	yang diperuntukkan  dalam Klausa 9.2.1.  
 
9.2.3. Bon Pelaksanaan hendaklah sah laku dari tarikh ia dikeluarkan sehingga tempoh dua belas (12) bulan selepas tamatnya Tempoh Perjanjian. 
 
9.2.4. Walau apa pun terkandung di dalam Perjanjian ini, Kerajaan berhak untuk membuat tuntutan terhadap keseluruhan atau sebahagian daripada Bon Pelaksanaan jika Syarikat gagal melaksanakan obligasi di bawah Perjanjian ini atau jika memungkiri apa-apa terma atau syarat dalam Perjanjian ini tanpa menjejaskan hak Kerajaan untuk mengambil tindakan undang-undang yang lain. 
 
9.3.      Bon Pelaksanaan Tambahan 
 
		Sekiranya tuntutan dibuat oleh Kerajaan di bawah Bon Pelaksanaan ini yang 	menyebabkan jumlah Bon Pelaksanaan tersebut berkurangan daripada jumlah 	yang dinyatakan dalam Klausa 9.2.1, Syarikat hendaklah menyerahkan suatu 	bon 	pelaksanaan tambahan kepada Kerajaan mengikut Klausa 9.2 di mana 	Kerajaan hendaklah memegang suatu bon atau bon-bon pelaksanaan yang 	mempunyai agregat tidak kurang daripada [(nyatakan Nilai Bon Pelaksanaan Tambahan dengan perkataan)] Sahaja [(RM nyatakan Nilai Bon Pelaksanaan Tambahan dengan nombor)] Sahaja pada setiap masa.  
 
9.4.     Bon Pelaksanaan Lanjutan 
 
Sekiranya tempoh sah laku Bon Pelaksanaan yang dinyatakan di Klausa 9.2.1 akan luput, Syarikat hendaklah menyerahkan bon pelaksanaan yang baharu sebelum atau pada tarikh luput tempoh sah laku Bon Pelaksanaan tersebut dengan nilai yang sama dengan jumlah bon pelaksanaan yang akan luput.  

10.      PELANTIKAN PENGAWAL KESELAMATAN 
 
10.1.   Pelantikan  
  
(a) Syarikat dikehendaki menggaji dan menentukan seramai [nyatakan bilangan Pengawal] orang Pengawal Keselamatan termasuk seorang Ketua Pengawal Keselamatan yang bertugas dalam setiap syif yang ditetapkan dalam Jadual 4. 
 
(b) Sekiranya seseorang Pengawal Keselamatan itu bercuti sakit, cuti rehat, cuti kecemasan, tidak hadir bekerja, tidak melapor diri untuk bertugas atau dalam apa jua keadaan tidak menghadirkan diri untuk bertugas, maka Syarikat hendaklah menyediakan pengganti Pengawal Keselamatan tersebut daripada kalangan Pengawal Keselamatan yang telah disahkan oleh Kerajaan bagi melaksanakan Perkhidmatan di bawah Perjanjian ini. 
 
(c) Sekiranya pada bila-bila masa sepanjang Tempoh Perjanjian atau semasa Pengawal Keselamatan menjalankan Perkhidmatan, Kerajaan mendapati Pengawal Keselamatan yang dibekalkan tidak memenuhi kriteria pelantikan atau tidak sesuai untuk melaksanakan Perkhidmatan, Syarikat hendaklah menyediakan pengganti Pengawal Keselamatan daripada kalangan Pengawal Keselamatan yang telah disahkan oleh Kerajaan bagi melaksanakan Perkhidmatan di bawah Perjanjian ini tanpa apa-apa kos tambahan kepada Kerajaan. 
 
(d) Sekiranya Syarikat gagal untuk menyediakan pengganti Pengawal Keselamatan menurut Klausa 10.1(b) atau Klausa 10.1(c), Kerajaan berhak membuat tolakan ke atas Bayaran Perkhidmatan mengikut pengiraan tolakan menurut Jadual 7.  
 
(e) Kerajaan boleh meminta Syarikat menambah bilangan anggota Pengawal Keselamatan pada satu-satu kawasan atau pada masa tertentu sekiranya difikirkan perlu oleh Kerajaan. Dalam keadaan tersebut, Pihak-Pihak akan merundingkan, antara lain, Bayaran Perkhidmatan yang akan dibayar kepada Syarikat dan skop kerja dan sebarang perkiraan yang dipersetujui hendaklah diperuntukkan melalui perjanjian tambahan yang akan dibuat kemudian oleh Pihak-Pihak.  
 
10.2. 	Kriteria Pelantikan  
 
Dalam melantik Pengawal Keselamatan bagi melaksanakan Perkhidmatan, Syarikat hendaklah – 
 
(a) mematuhi syarat-syarat yang telah ditetapkan dalam undang-undang, peraturan-peraturan, pekeliling dan perintah tetap operasi yang berkuat kuasa di Malaysia; 
  
(b) memastikan Pengawal Keselamatan yang diambil bekerja tidak mempunyai rekod jenayah dan telah disahkan lulus tapisan keselamatan oleh Kementerian Dalam Negeri (KDN) dalam tempoh enam puluh (60) hari bekerja dari Tarikh Berkuat Kuasa Perjanjian ini atau tarikh Pengawal Keselamatan berkenaan dilantik oleh Syarikat, mengikut mana yang terkemudian. Mana-mana Pengawal Keselamatan yang didapati tidak lulus tapisan keselamatan dalam tempoh yang ditetapkan tidak dibenarkan berkhidmat dan perlu diganti dengan serta-merta dengan Pengawal Keselamatan yang telah lulus tapisan keselamatan; 
 
(c) memastikan Pengawal menghadiri kursus Certified Security Guards (CSG) selama enam (6) hari dalam tempoh enam (6) bulan dari Tarikh Berkuat Kuasa Perjanjian ini atau tarikh Pengawal Keselamatan berkenaan dilantik oleh Syarikat, mengikut mana yang terkemudian; 
 
(d) melantik Pengawal Keselamatan yang daripada kalangan warganegara Malaysia sahaja yang telah mendapat pengesahan kad pengenalan biometrik di mana-mana Jabatan Pendaftaran Negara;  
 
(e) memastikan Pengawal Keselamatan yang dilantik fasih bertutur dan menulis dalam Bahasa Melayu; 
 
(f) menghalusi pemilihan dan pengambilan kerja Pengawal Keselamatan atau mana-mana pekerja yang diletakkan dan ditugaskan; 
 
(g) menentukan hanya Pengawal Keselamatan yang berpengalaman, terlatih, cekap dan berwibawa ditugaskan; 
 
(h) memastikan setiap Pengawal Keselamatan telah atau dikehendaki dari semasa ke semasa menjalani pemeriksaan kesihatan yang rapi dan disahkan sihat tubuh badan, penglihatan yang baik dan mempunyai rekod perubatan yang disahkan oleh Pengawai Perubatan Kerajaan; 
 
(i) memastikan Pengawal Keselamatan yang dilantik adalah berdisiplin, cergas, sihat tubuh badan, berpengetahuan dan terlatih dalam aspek keselamatan dan kebakaran;  
 
(j) memastikan bahawa pengambilan Pengawal Keselamatan bertugas yang mempunyai pertalian saudara adalah tidak melebihi daripada dua (2) orang;  
   
(k) memastikan Pengawal Keselamatan yang dilantik berkelakuan baik, bertatatertib, mematuhi peraturan-peraturan dan tidak melakukan perbuatan-perbuatan buruk, salah laku atau menyalahi undang-undang sepanjang Tempoh Perjanjian;  
 
(l) memastikan Pengawal Keselamatan tidak buta warna dan tidak cacat pendengaran; 
 
(m) tidak menggaji atau mengambil bekerja mana-mana orang di bawah umur lapan belas (18) tahun atau melebihi umur enam puluh lima (65) tahun sebagai Pengawal Keselamatan. Walau bagaimanapun, bagi mana-mana orang yang berumur 56 tahun sehingga 65 tahun boleh dilantik sebagai Pengawal Keselamatan hendaklah mendapat pengesahan daripada Pegawai Perubatan Kerajaan mengenai tahap kesihatan diperolehi setiap tahun; dan 
 
(n) memastikan Pengawal Keselamatan bukan seorang penagih dadah dan menjalani pemeriksaan air kencing dan lulus ujian air kencing dalam tempoh empat belas (14) hari dari Tarikh Berkuat Kuasa Perjanjian ini atau tarikh Pengawal Keselamatan berkenaan dilantik oleh Syarikat mengikut mana yang terkemudian. Sekiranya Pengawal Keselamatan tidak lulus ujian air kencing dalam tempoh yang ditetapkan, Pengawal Keselamatan tersebut tidak dibenarkan berkhidmat dan hendaklah diganti dengan serta-merta dengan Pengawal Keselamatan yang lulus ujian air kencing. 
 
11.         OBLIGASI SYARIKAT 
 
11.1.           Perkhidmatan 
 
(a) Syarikat hendaklah memastikan dan menetapkan bahawa pada setiap masa, Perkhidmatan dilaksanakan menurut spesifikasi seperti yang ditentukan dalam Jadual 2 dan jadual kerja seperti yang ditentukan dalam Jadual 4 Perjanjian ini; 
 
(b) Syarikat hendaklah melantik seorang Pegawai Operasi yang bukan daripada kalangan Pengawal Keselamatan yang akan bertindak sebagai pegawai perhubungan (liason officer) antara Kerajaan dengan pihak Syarikat bagi tujuan Perjanjian ini. Syarikat hendaklah memaklumkan kepada Kerajaan secara bertulis sekiranya terdapat pertukaran atau pelantikan Pegawai Operasi yang baharu; 
 
(c) Syarikat hendaklah menyediakan sesalinan kod etika, fungsi dan tanggungjawab Pengawal Keselamatan yang telah ditandatangani oleh Pengawal Keselamatan itu untuk diserahkan kepada Pengawal Keselamatan tersebut; 
 
(d) Syarikat hendaklah menjalankan siasatan awal dan melapor setakat yang munasabah aktiviti di Premis yang menimbulkan syak kepada Kerajaan atau wakilnya; 
 
(e) Syarikat hendaklah membenarkan mana-mana wakil Kerajaan yang diberi kuasa untuk memeriksa dan membuat lawatan di Premis pada bila-bila masa; 
 
(f) Syarikat hendaklah mengambil tindakan yang sewajarnya ke atas Pengawal Keselamatan yang didapati cuai dan melakukan kesalahan jenayah selaras dengan peruntukan undang-undang yang berkuat kuasa; 
 
(g) Syarikat hendaklah memastikan Pengawal Keselamatan bersikap sopan-santun, bertatatertib dan mematuhi Peraturan-Peraturan yang dikeluarkan dari semasa ke semasa oleh Kerajaan; 
 
(h) Syarikat hendaklah membekalkan segala alatan dan kelengkapan yang diperlukan oleh Pengawal Keselamatan dalam memberikan Perkhidmatan di bawah Perjanjian ini;
 
(i) Syarikat hendaklah memastikan Pengawal Keselamatan – 
 
(i) bertanggungjawab menjaga keselamatan Premis dan harta benda Kerajaan dan mana-mana orang yang dibenarkan berada di Premis daripada kecurian, kerosakan dan kebakaran; 
 
(ii) mengawal pintu utama dan pintu-pintu keluar masuk dan Premis; 
 
(iii) membuat rondaan, tinjauan dan pemerhatian serta membuat clocking dengan menggunakan sistem [watchman clock atau guard tour] setiap XX (XX) jam sekali di tempat-tempat yang telah ditetapkan di Rajah A;  
 
(iv) memastikan tiada orang awam atau mana-mana orang yang tidak berkenaan berada di Premis; 
 
(v) tidak dibenarkan menerima kunci mana-mana pejabat Premis dan memasuki kawasan dalam pejabat di Premis terutama sebelah malam kecuali diiringi kakitangan pejabat atau ketika kecemasan; 
 
(vi) sentiasa dalam keadaan bersedia dan tidak dibenarkan merokok, tidur, membaca majalah/surat khabar dan berbual-bual semasa bertugas; 
 
(vii) melaporkan diri kepada Ketua Pengawal Keselamatan sebelum menjalankan tugas dan apabila hendak meninggalkan tugas. Kegagalan Pengawal Keselamatan berbuat demikian adalah dianggap tidak hadir bertugas dan tanpa menjejaskan hak Kerajaan di bawah Perjanjian ini, Kerajaan boleh mengenakan tolakan terhadap Syarikat sepertimana yang diperuntukan dalam Klausa 6; 
 
(viii) memastikan bahawa Pengawal Keselamatan memakai pakaian seragam yang diluluskan oleh Kementerian Dalam Negeri dan sentiasa menjaga keterampilan diri bagi menjaga nama baik Kerajaan; 
 
(ix) menasihat pelanggan atau pelawat Kerajaan mengenai penguatkuasaan tempat larangan merokok di Premis; 
 
(x) memastikan catatan dalam buku laporan harian semua peristiwa, kejadian dan situasi di sepanjang masa Perkhidmatan; 
 
(xi) mengamalkan tatacara perhubungan awam yang baik semasa berhubung dengan orang awam, pegawai dan kakitangan Kerajaan demi menjaga imej Kerajaan; dan 
 
(xii) mengawal lalu lintas semasa kesesakan dalam Premis dan memastikan semua pintu utama tidak terhalang dan lalu lintas lancar sepanjang masa. 

11.2.     Kelengkapan dan Peralatan 
 
(a) Syarikat hendaklah menyediakan segala kelengkapan dan peralatan yang diperlukan oleh Pengawal Keselamatan sepertimana yang dinyatakan dalam Jadual 5 bagi tujuan memberikan Perkhidmatan di bawah Perjanjian ini; dan 
 
(b) Syarikat hendaklah memastikan bahawa sepanjang Tempoh Perjanjian, segala peralatan dan kelengkapan sentiasa berada dalam keadaan baik, disenggara dengan teratur serta boleh berfungsi dengan sempurna pada setiap masa. 
 
11.3.    Laporan Harian dan Aduan 
 
(a) Syarikat hendaklah menyenggara buku laporan harian dan memastikan ia dilengkapkan pada setiap hari oleh Pengawal Keselamatan yang bertugas. 
 
(b) Pengawal Keselamatan yang bertugas hendaklah membuat aduan (serta-merta bagi keadaan kecemasan) dan laporan di dalam buku laporan harian berhubung setiap peristiwa atau apa-apa kejadian keselamatan. 
 
(c) Syarikat hendaklah menghantar laporan keanggotaan dan keadaan keselamatan setiap hari dan mengemukakannya kepada wakil Kerajaan untuk semakan. 
 
(d) Laporan bagi setiap hari hendaklah dihantar selewat-lewatnya pada pukul 9.00 pagi hari yang berikutnya. 



11.4.	Perlindungan Insurans 
 
(a) Syarikat hendaklah mengambil perlindungan insurans bagi setiap Pengawal Keselamatan dan mana-mana pekerjanya yang ditugaskan melaksanakan Perkhidmatan di bawah Perjanjian ini terhadap apa-apa kecederaan yang dialami oleh mereka semasa menjalankan tugas tersebut dan melainkan kecederaan tersebut disebabkan oleh kecuaian Kerajaan. 
 
(b) Syarikat hendaklah menanggung rugi Kerajaan terhadap semua tindakan atau tuntutan yang berkenaan dengan kecederaan tersebut. 
 
11.5.	Keselamatan dan Kerahsiaan 
 
(a) Dalam menjalankan Perkhidmatan, Syarikat – 
 
(i) tidak boleh menggunakan kebenaran yang diberikan kepadanya untuk memberi Perkhidmatan bagi mendapatkan sesuatu benda, dokumen, suratan atau maklumat rasmi yang berkaitan dengan tugas atau tempat ia ditugaskan; 
 
(ii) hendaklah mengawal dan menjaga keselamatan atau kerahsiaan benda, dokumen, suratan atau maklumat rasmi itu yang diperolehi; 
 
(iii) tidak boleh membantu atau membenarkan seseorang lain memiliki apa-apa benda, dokumen, suratan atau maklumat rasmi yang berkaitan dengan tugas atau tempat di mana ia ditugaskan; 
 
(iv) hendaklah menyerahkannya dengan serta-merta kepada Ketua Pengawal Keselamatan atau mana-mana pegawai awam yang bertugas di Jabatan/Kementerian/Agensi jika ia memperolehi atau memiliki sesuatu benda, dokumen, suratan atau maklumat rasmi sama ada dengan menjumpainya atau dengan apa cara sekalipun; 
 
(v) tidak boleh memiliki sesuatu anak kunci, lencana, alat, acuan, meteri atau cop yang berkaitan dengan tempat di mana Perkhidmatan telah, sedang dan akan dibuat; dan 
 
(vi) hendaklah melaporkannya dengan segera kepada seorang pegawai polis berpangkat tidak rendah daripada pangkat Inspektor jika dihampiri oleh seorang yang lain sama ada secara langsung atau tidak langsung dengan tujuan mendapatkan sesuatu benda, dokumen, suratan atau maklumat rasmi yang berkaitan dengan pejabat atau tempat ia ditugaskan. 
 
(b) Kegagalan Syarikat mematuhi peruntukan-peruntukan di bawah Klausa 11.5(a) terjumlah sebagai suatu kesalahan di bawah Akta Rahsia Rasmi 1972 [Akta 88] dan dengan ini akan sentiasa memberikan hak kepada Kerajaan untuk menamatkan Perjanjian ini dan mendapatkan kembali daripada Syarikat jumlah sebarang kerugian yang timbul akibat daripada penamatan itu. 

12.     OBLIGASI KERAJAAN  
 
Kerajaan hendaklah – 
 
(a) tertakluk kepada pematuhan Syarikat terhadap terma-terma dan syarat-syarat Perjanjian ini, membuat bayaran bagi Perkhidmatan yang dilaksanakan sepertimana yang diperuntukkan dalam Klausa 5 Perjanjian ini;  
 
(b) membenarkan Pengawal Keselamatan memasuki dan memeriksa mana-mana ruang di Premis dalam masa dan keadaan yang difikirkan oleh Kerajaan adalah perlu bagi menjalankan tanggungjawab mereka di bawah Perjanjian ini DENGAN SYARAT Syarikat atau mana-mana orang yang diberi kuasa oleh Syarikat hendaklah sentiasa mematuhi apa-apa syarat keselamatan yang dikenakan oleh Kerajaan; dan  
 
(c) membenarkan Syarikat mengalih dan mengambil mana-mana kelengkapan dan harta kepunyaan Syarikat atas kos Syarikat di tempat-tempat berkawal dan dalam Premis apabila Perjanjian ini ditamatkan mengikut terma-terma dan syarat-syarat yang diperuntukkan dalamnya.  

13.        PENAMATAN PERJANJIAN OLEH KERAJAAN 
 
13.1.    Kemungkiran Perjanjian oleh Syarikat 
 
Sepanjang Tempoh Perjanjian, sekiranya Syarikat – 
 
(a) gagal untuk mematuhi atau melaksanakan mana-mana terma-terma atau syarat-syarat dalam Perjanjian ini;  
 
(b) gagal untuk melaksanakan Perkhidmatan dengan sempurna dan memuaskan; atau 
 
(c) menggantung pelaksanaan mana-mana bahagian atau keseluruhan Perkhidmatan, 
 
maka Kerajaan berhak untuk memberikan notis secara bertulis kepada Syarikat (kemudian daripada ini dirujuk sebagai “Notis Kemungkiran”) dengan menyatakan kemungkiran yang berlaku dan menghendaki Syarikat untuk meremedikan kemungkiran tersebut dalam tempoh masa yang ditetapkan dalam Notis Kemungkiran tersebut (kemudian daripada ini dirujuk sebagai “Tempoh Remedi”). 
  
13.2.  Jika Syarikat gagal untuk mengambil tindakan untuk meremedikan kemungkiran 	tersebut dalam Tempoh Remedi atau mana-mana tempoh lain yang dipersetujui 	oleh Kerajaan, maka Kerajaan berhak untuk menamatkan Perjanjian ini dengan 	serta-merta dengan memberikan notis bertulis kepada Syarikat (kemudian 	daripada ini dirujuk sebagai “Notis Penamatan”). 

13.3.   Kesan-kesan Penamatan oleh Kerajaan 
 
13.3.1. Apabila Perjanjian ini ditamatkan mengikut Klausa 13.2, 
 
(a) Kerajaan – 
 
(i) berhak menuntut daripada Syarikat ganti rugi, kerugian kos dan perbelanjaan (termasuk apa-apa kos dan perbelanjaan sampingan) yang ditanggung oleh Kerajaan akibat penamatan Perjanjian ini;  
 
(ii) berhak merampas keseluruhan atau sebahagian Bon Pelaksanaan; 
 
(iii) berhak mendapatkan Perkhidmatan atau apa-apa bahagian darinya daripada lain-lain punca dan Syarikat hendaklah menanggung kos dan perbelanjaan yang ditanggung oleh Kerajaan bagi meneruskan Perkhidmatan; dan 
 
(iv) tertakluk kepada apa-apa tolakan yang dibenarkan di bawah Klausa 6, hendaklah membayar kepada Syarikat apa-apa pembayaran bagi Perkhidmatan yang perlu dibayar dan terakru di bawah Perjanjian ini setakat pada tarikh Notis Penamatan Perjanjian. 
 
(b) Syarikat hendaklah – 
 
(i) serta-merta menghentikan Perkhidmatan dan semua kuasa, obligasi dan hak yang diberikan kepada Syarikat dan wujud di bawah Perjanjian ini hendaklah tamat dengan serta-merta; 
 
(ii) memasuki Premis untuk mengalih dan mengambil mana-mana kelengkapan atau harta kepunyaan Syarikat di tempat-tempat berkawal dan dalam kawasan perkhidmatan atas kos dan perbelanjaan Syarikat sendiri; dan  
 
(iii) mengemukakan kepada Kerajaan laporan terperinci berhubung dengan bayaran Perkhidmatan dan lain-lain pembayaran yang tertunggak daripada Kerajaan (sekiranya ada) setakat pada tarikh Notis Penamatan Perjanjian untuk tujuan kelulusan dan pengesahan daripada Kerajaan. 
 
13.3.2.   Kedua-dua Pihak bersetuju jika Perjanjian ditamatkan di bawah Klausa 13.2, Syarikat tidak berhak kepada apa-apa bentuk kerugian termasuk kerugian perolehan pendapatan, pampasan, ganti rugi, kos, perbelanjaan dan sebagainya selain yang diperuntukkan mengikut Klausa 13.3.1(a)(iv). Pihak-Pihak selanjutnya bersetuju bahawa pembayaran oleh Kerajaan menurut Klausa 13.3.1(a)(iv) adalah terjumlah kepada suatu penyelesaian penuh dan muktamad antara Pihak-Pihak.  
 
13.4.    Kemungkiran Am Perjanjian oleh Syarikat 
 
Sepanjang Tempoh Perjanjian, sekiranya – 
 
(a) Mahkamah membuat suatu perintah atau suatu ketetapan diluluskan bahawa Syarikat itu digulung (bukan suatu penggulungan bagi maksud penyusunan atau penyatuan); 
 
(b) Syarikat pada bila-bila masa menjadi bankrap atau satu pemiutang melantik seorang penerima atau pengurus bagi pihak seseorang pemiutang dilantik bagi menguruskan aset Syarikat; 
 
(c) Syarikat membuat sesuatu pindah hak atau serah hak bagi faedah pemiutang atau membuat sesuatu penyelesaian atau perkiraan dengan atau bagi faedah pemiutang atau tidak berupaya menyelesaikan hutang;  
 
(d) tindakan dikenakan ke atas sebahagian besar aset Syarikat, melainkan Syarikat telah mengambil langkah dengan suci hati bagi mengenepikan tindakan tersebut; 
 
(e) pendaftaran Syarikat dengan Kementerian Kewangan sebagai pembekal kepada Kerajaan telah dibatalkan atau tidak diperbaharui; atau
 
(f) lesen yang diberikan kepada Syarikat di bawah Akta Agensi Persendirian 1971 [Akta 27] telah dibatalkan atau tidak diperbaharui,

maka Kerajaan berhak untuk menamatkan Perjanjian ini dengan serta-merta dengan memberi notis bertulis kepada Syarikat. 
 
13.5. 	Apabila Perjanjian ditamatkan mengikut Klausa 13.4, kesan-kesan penamatan seperti di Klausa 13.3 adalah terpakai.  
 

14.        PENAMATAN PERJANJIAN OLEH SYARIKAT 
 
14.1.    Kemungkiran Perjanjian oleh Kerajaan 
 
Syarikat berhak menamatkan Perjanjian ini jika – 
 
(a) Kerajaan tanpa sebab yang munasabah gagal untuk membuat Bayaran Perkhidmatan kepada Syarikat dalam tempoh masa yang ditetapkan; atau 
 
(b) Kerajaan tanpa sebab yang munasabah gagal untuk melaksanakan atau memenuhi mana-mana obligasinya yang secara langsung menjejaskan obligasi Syarikat di bawah Perjanjian ini. 
 
14.2. Jika keadaan yang dinyatakan di bawah Klausa 14.1 berlaku, maka Syarikat boleh memberikan notis secara bertulis yang memaklumkan keingkaran tersebut kepada Kerajaan dan menghendaki Kerajaan meremedikan kemungkiran yang berlaku dalam tempoh tiga puluh (30) hari selepas tarikh penerimaan notis atau mana-mana tempoh yang dipersetujui oleh Pihak-Pihak.  
 
14.3. Jika keadaan di bawah Klausa 14.1 masih berterusan selepas tempoh yang ditetapkan atau tempoh lain yang dipersetujui oleh Pihak-Pihak, maka Syarikat boleh menamatkan Perjanjian ini dengan memberikan Notis Penamatan kepada Kerajaan.  
 
14.4.     Kesan Penamatan oleh Syarikat 
 
14.4.1. Apabila Perjanjian ini ditamatkan mengikut Klausa 14.3 – 
 
(a) Syarikat hendaklah serta-merta menghentikan Perkhidmatan dan semua kuasa, obligasi dan hak yang diberikan kepada Syarikat dan wujud di bawah Perjanjian ini hendaklah tamat dengan serta-merta;  
 
(b) Syarikat hendaklah memasuki Premis untuk mengalih dan mengambil mana-mana kelengkapan atau harta kepunyaan Syarikat di tempat-tempat berkawal dan dalam kawasan perkhidmatan atas kos dan perbelanjaan Syarikat sendiri; 
 
(c) Syarikat hendaklah mengemukakan kepada Kerajaan laporan terperinci berhubung dengan Bayaran Perkhidmatan dan lain-lain pembayaran yang tertunggak daripada Kerajaan (sekiranya ada) setakat pada tarikh Notis Penamatan Perjanjian untuk tujuan kelulusan dan pengesahan daripada Kerajaan; dan 
 
(d) tertakluk kepada apa-apa tolakan yang dibenarkan di bawah  Klausa 6 bagi Perkhidmatan yang telah diberikan oleh Syarikat sehingga tarikh penamatan Perjanjian, Kerajaan hendaklah membayar kepada Syarikat apa-apa pembayaran bagi Perkhidmatan yang perlu dibayar dan terakru di bawah Perjanjian ini setakat pada tarikh Notis Penamatan Perjanjian. 
 
14.4.2. 	Kedua-dua Pihak bersetuju jika Perjanjian ditamatkan di bawah                   Klausa 14.3, Syarikat tidak berhak kepada apa-apa bentuk kerugian termasuk kerugian perolehan pendapatan, pampasan, ganti rugi, kos, perbelanjaan dan sebagainya selain dari yang diperuntukkan mengikut Klausa 14.4.1(d). Pihak-Pihak selanjutnya bersetuju bahawa pembayaran oleh Kerajaan menurut Klausa 14.4.1(d) adalah terjumlah kepada suatu penyelesaian penuh dan muktamad antara Pihak-Pihak.  


15. 	PENAMATAN DISEBABKAN OLEH RASUAH, AKTIVITI HARAM, AKTIVITI YANG MENYALAHI UNDANG-UNDANG ATAU TIPUAN BIDA 
 
15.1.     	Tanpa prasangka kepada apa-apa hak lain Kerajaan, sekiranya Syarikat, kakitangan, pengkhidmat atau pekerjanya disabitkan oleh Mahkamah atas kesalahan rasuah atau aktiviti haram atau aktiviti yang menyalahi undang-undang atau didapati melakukan pelanggaran larangan tipuan bida di bawah Akta Persaingan  2010 [Akta 712] yang berkaitan dengan Perjanjian ini atau apa-apa perjanjian lain yang dimasuki oleh Syarikat dengan Kerajaan, Kerajaan hendaklah berhak untuk menamatkan Perjanjian ini pada bila-bila masa, dengan memberi notis bertulis dengan serta-merta kepada Syarikat untuk menyatakan sedemikian kepada Syarikat.

15.2 Kerajaan berhak menuntut daripada Syarikat apa-apa bentuk pampasan, kos, ganti rugi, kerosakan dan perbelanjaan termasuk apa-apa kos perbelanjaan sampingan yang ditanggung oleh Kerajaan akibat daripada penamatan itu.

15.3	Pihak-Pihak bersetuju bahawa Syarikat tidak berhak kepada apa-apa bentuk kerugian termasuk kerugian perolehan pendapatan, pampasan, ganti rugi, kos, perbelanjaan dan sebagainya akibat daripada penamatan itu. 
 
16.   	PENAMATAN ATAS KEPENTINGAN NEGARA, KESELAMATAN NEGARA, DASAR KERAJAAN ATAU DASAR AWAM
 
16.1.	Walau apa pun peruntukan dalam Perjanjian ini, Kerajaan boleh, pada bila-bila masa sepanjang tempoh sah Perjanjian ini, menamatkan Perjanjian ini dengan memberi notis yang menyatakan sedemikian tidak kurang daripada tiga puluh (30) hari kepada Syarikat jika Kerajaan mempertimbangkan bahawa penamatan itu adalah perlu dibuat demi kepentingan negara, kepentingan keselamatan negara, atau untuk tujuan dasar Kerajaan atau dasar awam.

16.2.	Bagi maksud klausa ini, penentuan “kepentingan negara”, “keselamatan negara”, “dasar Kerajaan” atau “dasar awam” hendaklah semata-matanya dibuat dan ditentukan oleh Kerajaan dan penentuan tersebut hendaklah bagi segala tujuan dan maksud adalah muktamad dan konklusif serta tidak boleh dipertikaikan atas apa-apa sebab jua.

16.3.	Jika Perjanjian ini ditamatkan mengikut Klausa 16.1, kesan-kesan penamatan mengikut Klausa 14.4 (Kesan Penamatan oleh Syarikat) adalah terpakai. 

16.4.	Pihak-Pihak bersetuju bahawa Syarikat tidak layak untuk menuntut apa-apa bentuk ganti rugi yang lain termasuk kerugian perolehan pendapatan, pampasan atau apa-apa tuntutan lain berbangkit daripada penamatan Perjanjian ini.

17. “FORCE  MAJEURE” 
 
17.1	Pihak-Pihak tidak akan bertanggungjawab terhadap apa-apa kemungkiran obligasi masing-masing di bawah Perjanjian ini sekiranya Pihak-Pihak tidak dapat melaksanakan obligasinya di bawah Perjanjian ini atau mana-mana bahagian daripadanya akibat daripada berlakunya kejadian Force Majeure. Kejadian Force Majeure hendaklah bermaksud—

1. peperangan (sama ada diisytiharkan atau tidak), permusuhan, serangan, tindakan musuh asing, pemberontakan, revolusi, penderhakaan, kuasa tentera atau rampasan kuasa, perang saudara, atau tindakan keganasan;

1. [bookmark: _Hlk77946089]radiasi pengionan atau pencemaran radioaktif daripada apa-apa bahan buangan nuklear, daripada pembakaran bahan api nuklear, bahan letupan toksik radioaktif, atau sifat-sifat berbahaya yang lain daripada mana-mana bahan letupan, pemasangan nuklear atau komponen nuklear daripadanya;

1. tekanan gelombang yang disebabkan oleh kapal terbang atau alat peranti aerial lain yang bergerak dalam kelajuan sonik atau supersonik;

1. bencana alam termasuk tetapi tidak terhad kepada gempa bumi, banjir, penenggelaman, dan pembakaran spontan bawah tanah atau mana-mana operasi kuasa alam semula jadi, kilat dan cuaca yang sangat buruk; 

1. rusuhan, kekecohan dan gangguan, kerosakan jenayah, sabotaj, mogok, sekat masuk, kekacauan buruh atau gangguan industri lain (yang menjejaskan pelaksanaan Perjanjian ini) yang bukan merupakan kesalahan Syarikat atau kontraktornya, atau Kerajaan, yang menyebabkan, atau boleh dengan munasabahnya dijangka menyebabkan, mana-mana Pihak gagal untuk  mematuhi obligasinya;

1. pandemik atau epidemik; atau

1. apa-apa peristiwa yang tidak dapat diramalkan yang memenuhi kriteria sebagaimana yang dinyatakan di bawah:

0. di luar kawalan munasabah Pihak yang terjejas oleh peristiwa itu, keadaan atau gabungan peristiwa atau keadaan; 

0. yang tidak dapat diramalkan atau, jika dapat diramalkan, tidak boleh dihalang atau dielak atau diatasi oleh Pihak yang terjejas yang telah mengambil segala usaha yang wajar dan cermat;

0. yang secara langsung menyebabkan Pihak yang terjejas tidak berupaya untuk mematuhi semua atau suatu bahagian material obligasinya di bawah Perjanjian ini; dan 

0. yang bukan akibat langsung pelanggaran oleh Pihak yang terjejas obligasinya di bawah Perjanjian ini, 

	DENGAN SYARAT Force Majeure tidak termasuk kelembapan ekonomi, ketidaksediaan 	atau kekurangan dana, atau kekurangan pembiayaan di pihak Syarikat untuk 	menjalankan Perkhidmatan.

17.2	Jika berlaku sesuatu kejadian Force Majeure yang menyebabkan mana-mana Pihak tidak dapat melaksanakan obligasinya di bawah Perjanjian ini (atau mana-mana bahagian daripadanya) yang terjejas akibat kejadian Force Majeure, Pihak tersebut hendaklah serta-merta memaklumkan kepada Pihak yang satu lagi dan diikuti dengan mengemukakan laporan terperinci mengenai kejadian Force Majeure tersebut dan kesannya kepada pelaksanaan Perjanjian ini.

17.3	Pihak-Pihak tidak berhak untuk bersandarkan kepada Peruntukan-Peruntukan dalam Klausa ini melainkan sekiranya Pihak-Pihak telah berpuas hati bahawa kejadian Force Majeure benar-benar berlaku.

17.4	Jika Pihak-Pihak merasakan bahawa kejadian Force Majeure yang berlaku itu pada tahap yang sebegitu teruk atau telah berterusan untuk suatu tempoh yang sebenarnya menggagalkan niat asal Perjanjian ini bolehlah ditamatkan atas persetujuan bersama.

17.5	Jika Perjanjian ini ditamatkan akibat kejadian Force Majeure di bawah Klausa ini di atas, semua hak dan obligasi Pihak-Pihak hendaklah terhenti dan Pihak-Pihak tidak boleh membuat apa-apa tuntutan terhadap Pihak yang satu lagi dan masing-masing tidak bertanggungjawab terhadap satu sama lain berkaitan melainkan apa-apa hak dan liabiliti yang terakru sebelum berlakunya kejadian Force Majeure tersebut.

17.6	Bagi mengelakkan keraguan, Pihak-Pihak kepada Perjanjian ini hendaklah terus melaksanakan obligasi masing-masing di bawah Perjanjian ini yang tidak terjejas, tertangguh atau terganggu oleh kejadian Force Majeure dan obligasi-obligasi berkenaan hendaklah, sementara menunggu pelaksanaan Klausa ini, terus berkuat kuasa. 

18.         PENYELESAIAN PERTIKAIAN 
 
18.1. 	Apa-apa hal, pertikaian, percanggahan atau persoalan yang timbul daripada atau berkenaan dengan Perjanjian ini (kecuali pertikaian atau perbezaan yang berbangkit daripada atau berkaitan dengan peruntukan Klausa 15 dan Klausa 16) atau pelanggaran atau penamatannya dan ia tidak dipersetujui oleh Pihak-Pihak kepada Perjanjian ini hendaklah diselesaikan secara baik dan aman oleh Pihak-Pihak.  
 
18.2.     Jika hal, pertikaian, percanggahan atau persoalan tersebut tidak dapat diselesaikan secara baik dan aman oleh Pihak-Pihak, hal, pertikaian atau tuntutan tersebut bolehlah dirujuk kepada Jawatankuasa Penyelesaian Pertikaian yang terdiri daripada – 
 
(a) Ketua Setiausaha Kementerian Kemajuan Desa dan Wilayah atau mana-mana Pegawai yang dilantik olehnya sebagai Pengerusi; 
 
(b) seorang (1) wakil yang dilantik oleh pihak Kerajaan; dan 
 
(c) seorang (1) wakil yang dilantik oleh pihak Syarikat.  
 
18.3. Jawatankuasa Penyelesaian Pertikaian boleh melantik seorang pakar bebas bagi memberi nasihat ke atas sebarang perkara yang dirujuk kepadanya dan segala kos, yuran dan perbelanjaan yang ditanggung oleh pakar bebas yang dilantik tersebut hendaklah dikongsi sama rata oleh kedua-dua Pihak. 
 
18.4. Jawatankuasa Penyelesaian Pertikaian hendaklah menentukan prosedur-prosedurnya sendiri bagi Jawatankuasa Penyelesaian Pertikaian hendaklah berjumpa dan berusaha untuk mencapai jalan penyelesaian secara baik antara Pihak-Pihak tentang perkara yang dirujuk kepadanya.  
 
18.5. Jika sebarang perkara, pertikaian atau tuntutan yang dirujuk kepada Jawatankuasa Penyelesaian Pertikaian tidak dapat dipersetujui oleh kedua-dua Pihak dalam masa tiga puluh (30) hari selepas tarikh kes dirujuk, maka kedua-dua Pihak bolehlah merujuk perkara, pertikaian atau tuntutan tersebut kepada penimbang tara menurut peruntukan Klausa 19. 
 
18.6. Setiap ahli Jawatankuasa Penyelesaian Pertikaian termasuk Pengerusi hendaklah mempunyai satu (1) undi. 
 
18.7. Apa-apa keputusan yang diputuskan oleh Jawatankuasa Penyelesaian Pertikaian adalah muktamad dan hendaklah mengikat Pihak-Pihak kepada Perjanjian ini. 

19. 	 TIMBANG TARA  
 
19.1	Jika apa-apa pertikaian, perbezaan, perkara atau tuntutan yang berbangkit daripada atau berhubung dengan Perjanjian ini atau pelanggaran atau penamatannya, tidak dipersetujui oleh Pihak-Pihak kepada Perjanjian ini, maka pertikaian, perbezaan, perkara atau tuntutan itu hendaklah dirujuk kepada penimbang tara yang dipersetujui oleh Pihak-Pihak kepada perjanjian ini atau, sekiranya tiada persetujuan, penimbang tara yang hendaklah dilantik atas permohonan salah satu Pihak kepada Perjanjian ini oleh Pengarah Pusat Timbang Tara Antarabangsa Asia (Malaysia) (selepas daripada ini disebut sebagai “Pusat itu”) dan apa-apa rujukan sedemikian hendaklah disifatkan sebagai pengemukaan kepada Penimbangtaraan mengikut pengertian Akta Timbang Tara 2005 [Akta 646]. Keputusan penimbang tara adalah muktamad dan mengikat Pihak-Pihak kepada Perjanjian ini.

19.2	Apa-apa penimbangtaraan sedemikian hendaklah didengar di Pusat itu dengan menggunakan kemudahan dan sistem yang ada di Pusat itu.

19.3	Perujukan apa-apa pertikaian, perbezaan, perkara atau tuntutan kepada penimbangtaraan menurut Klausa 19.1 atau penerusan apa-apa prosiding penimbangtaraan yang berbangkit daripada perujukan itu tidak dengan apa-apa cara bertindak sebagai penepian obligasi Pihak-Pihak untuk melaksanakan obligasi mereka masing-masing di bawah Perjanjian ini.

19.4	Apa-apa kos berkenaan dengan rujukan kepada Penimbangtara di bawah Klausa ini hendaklah ditanggung oleh Pihak yang merujuk kepada Penimbangtara. 

20.         TANGGUNG RUGI (INDEMNITI) 
 
Syarikat hendaklah menanggung rugi Kerajaan, pekerjanya dan ejennya daripada dan terhadap segala tindakan, prosiding, kehilangan, kerugian, ganti rugi, pampasan, kos (termasuk kos undang-undang), caj dan perbelanjaan yang mungkin ditanggung oleh atau dikenakan ke atas Kerajaan bagi atau akibat kehilangan, kerosakan harta atau kecederaan diri yang berpunca daripada tindakan, kecuaian atau ketidakjujuran Syarikat, Pengawal Keselamatan atau mana-mana pekerja Syarikat.  

21. 	NOTIS 
 
21.1. 	Apa-apa notis, kelulusan, persetujuan, permintaan, keperluan, kebenaran atau komunikasi lain yang diperlukan, diluluskan, dibenarkan atau dijangka untuk diberikan atau dibuat menurut Perjanjian ini hendaklah dibuat secara bertulis dalam Bahasa Melayu atau Bahasa Inggeris dan disampaikan melalui pos berdaftar atau penyampaian kediri ke alamat, dihantar ke nombor faksimile atau ke alamat e-mel Pihak-Pihak, mengikut mana-mana yang berkenaan, sebagaimana dinyatakan di bawah atau ke mana-mana alamat, nombor faksimile atau alamat e-mel yang lain sebagaimana salah satu Pihak telah memaklumkan pengirim. Bukti penyampaian notis tersebut hendaklah disifatkan telah disampaikan atau dibuat –
 
(i)	dalam hal penyampaian melalui pos berdaftar, pada hari ketiga ia dipos ke alamat 	tersebut;
 
(ii)	dalam hal penyampaian secara kediri, apabila disampaikan kepada penerima di 	alamat tersebut dan suatu pengakuan terima diperoleh;
 
(iii)      dalam hal dihantar melalui faksimile, apabila nombor faksimile penerima 	dipamerkan pada cetakan pengirim bagi pengesahan penghantaran mengenai 	dengan tarikh, masa dan penghantaran kesemua muka surat; atau
 
(iv)      dalam hal e-mel, apabila dihantar tanpa apa-apa mesej kesilapan (error message),
  
Kepada Kerajaan:
[Alamat] 
No. Telefon	:  
No. Faks	:  
E-mel		:
 
Kepada Syarikat:
[Alamat] 
No. Telefon	:  
No. Faks		:  
E-mel		:
 		
21.2	Menjadi kewajipan Pihak-Pihak untuk memaklumkan kepada Pihak yang satu lagi jika berlaku pertukaran alamat, nombor faksimile atau alamat e-mel dengan memberikan notis bertulis dalam tempoh empat belas (14) hari dari tarikh pertukaran alamat, nombor faksimile atau alamat e-mel tersebut.
 
21.3	Bagi mengelakkan keraguan, kaedah penyampaian notis yang ditetapkan menurut Klausa ini tidaklah terpakai kepada notis yang dikehendaki untuk diberikan menurut mana-mana undang-undang yang terpakai yang berhubungan dengan Perjanjian ini.

22.          PENEPIAN HAK  
 
Kegagalan mana-mana Pihak untuk menguatkuasakan, pada bila-bila masa, mana-mana peruntukan dalam Perjanjian ini tidak terjumlah kepada penepian hak untuk menguatkuasakan kemungkiran terhadap peruntukan itu atau mana-mana peruntukan dalam Perjanjian ini, atau penepian terhadap apa-apa kemungkiran yang berterusan, selepas atau terkemudian itu bagi peruntukan tersebut atau mana-mana peruntukan lain dalam Perjanjian ini.  Apa-apa penepian di bawah Perjanjian ini adalah sah jika ia dibuat secara bertulis. 
 
23.         KONTRAK KECIL 
 
23.1. 	Syarikat tidak boleh memberi kontrak kecil terhadap Perjanjian ini atau mana-mana bahagian Perjanjian ini kepada mana-mana pihak lain tanpa terlebih dahulu mendapat persetujuan bertulis daripada Kerajaan. 
 
23.2. 	Jika Perjanjian ini atau mana-mana bahagian daripadanya diberi kontrak kecil kepada mana-mana pihak lain (kemudian daripada ini disebut sebagai “Kontraktor Kecil”) dengan persetujuan bertulis Kerajaan, Syarikat bersetuju tanpa syarat untuk terus bertanggungjawab secara berterusan dan secara sendiri dan peribadi bagi memastikan Kontraktor Kecil mematuhi terma-terma dan syarat-syarat dalam Perjanjian ini. 

23.3. 	Syarikat tidak boleh mempertanggungkan kepada pihak ketiga apa-apa jua daripada wang yang kena dibayar oleh Kerajaan di bawah Perjanjian ini dan apa-apa faedah yang terlibat dari atau mungkin terbit daripada Perjanjian ini dengan tidak terlebih dahulu mendapat kelulusan bertulis Kerajaan. 

23.4. 	Sebarang isu yang timbul antara Syarikat dan Kontraktor Kecil mengenai Perjanjian ini atau hal-hal lain adalah di luar tanggungjawab Kerajaan. 

24.          SERAH HAK 
 
Syarikat tidak boleh menyerah hak Perjanjian ini atau mana-mana bahagian Perjanjian ini atau menggadai janji, menggadai atau mempertanggungkan apa-apa juga daripada wang yang kena dibayar atau yang telah genap masanya untuk dibayar di bawah Perjanjian ini dan apa-apa faedah yang terlibat dengan atau yang mungkin terbit daripada Perjanjian ini tanpa terlebih dahulu mendapat kelulusan bertulis daripada Kerajaan. 
  
25.	KOS DAN DUTI SETEM  
 
	Pihak-Pihak hendaklah menanggung sendiri apa-apa kos (termasuk kos guaman) yang berhubungan dengan penyediaan dan penyempurnaan Perjanjian ini, kecuali duti setem Perjanjian ini yang hendaklah ditanggung mengikut Akta Setem 1949 [Akta 378].
 
26.          PEMAKAIAN DAN PEMATUHAN UNDANG-UNDANG 
 
26.1. 	Perjanjian ini hendaklah ditadbir oleh dan ditafsirkan mengikut undang-undang Malaysia dan Pihak-Pihak hendaklah tertakluk kepada bidang kuasa eksklusif mahkamah-mahkamah Malaysia.

26.2	Syarikat hendaklah mematuhi segala undang-undang yang berkuat kuasa dan semua arahan, perintah atau kehendak yang dikeluarkan kepada Syarikat oleh pihak berkuasa yang kompeten untuk berbuat demikian di bawah mana-mana   peruntukan undang-undang yang berkuat kuasa di Malaysia.

27. 	PINDAAN  
 
Tiada pindaan atau pengubahsuaian kepada peruntukan Perjanjian ini menjadi sah atau mengikat Pihak-Pihak melainkan jika ia dibuat secara persetujuan bersama dan dibuat secara bertulis melalui perjanjian tambahan secara khusus merujuk kepada Perjanjian ini dan ditandatangani oleh Pihak-Pihak. Peruntukan berkenaan dengan pindaan atau pengubahsuaian itu hendaklah sebagai tambahan kepada dan ditafsirkan sebagai sebahagian daripada Perjanjian ini yang hendaklah terus berkuat kuasa antara Pihak-Pihak. 
 
28.         KERAHSIAAN  
 
28.1.	Kecuali dengan persetujuan bertulis terdahulu Kerajaan, Syarikat dan personelnya, pekhidmatnya, ejennya atau pekerjanya tidak boleh pada bila-bila masa mendedahkan kepada mana-mana orang, pertubuhan atau entiti, apa-apa maklumat sulit yang dizahirkan kepadanya bagi maksud penyediaan Perkhidmatan atau yang diketahui olehnya semasa penyediaan dan pelaksanaan Perkhidmatan itu, atau Syarikat atau personelnya, pekhidmatnya, ejennya atau pekerjanya tidak boleh mendedahkan apa-apa maklumat berkenaan dengan syor, penilaian dan pandangan yang dirumuskan semasa atau sebagai hasil penyediaan dan pelaksanaan Perkhidmatan itu, atau Syarikat atau personelnya, pekhidmatnya, ejennya atau pekerjanya tidak boleh membuat atau menyebabkan dibuat apa-apa kenyataan media atau sebaliknya yang berhubungan dengan Perkhidmatan itu atau menyiarkan atau menyebabkan disiarkan apa-apa bahan yang berhubungan dengan Perkhidmatan itu.

28.2	Klausa ini hendaklah terus berkuat kuasa walaupun penamatan awal atau tamatnya Perjanjian ini.
  	 
29. 	MASA  
 
               Masa di mana-mana disebut dalam Perjanjian ini hendaklah menjadi intipati kepada 			Perjanjian ini. 
 
30.          IKATAN PERJANJIAN 
 
Perjanjian ini hendaklah mengikat ejen-ejen, wasi-wasi, pentadbir-pentadbir, pengganti-pengganti dan penerima pindah hak milik yang dibenarkan oleh kedua-dua Pihak-Pihak kepada Perjanjian ini.
 
31. 	IKLAN  
 
 	Syarikat tidak boleh menyiarkan iklan mengenai Perjanjian ini dalam sebarang akhbar, majalah atau lain-lain media tanpa mendapat kelulusan bertulis daripada Kerajaan. 

32.          DOKUMEN PERJANJIAN 
 
Jadual-jadual kepada Perjanjian ini hendaklah dibaca dan ditafsirkan sebagai sebahagian yang penting kepada Perjanjian ini. 
 
33.          KEBOLEHASINGAN 
 
Jika mana-mana klausa atau bahagian dalam Perjanjian ini didapati menyalahi undang-undang, tidak sah atau tidak boleh dikuatkuasakan di bawah undang-undang, klausa tersebut hendaklah diasingkan sepenuhnya dan Perjanjian ini hendaklah ditafsirkan  dan dikuatkuasakan seolah-olah klausa yang menyalahi undang-undang, tidak sah atau tidak boleh dikuatkuasakan tersebut tidak pernah terkandung sebagai daripada Perjanjian ini dan klausa-klausa lain hendaklah kekal berkuat kuasa sepenuhnya dan mempunyai kesan seolah-olah Perjanjian ini telah diikat tanpa klausa yang menyalahi undang-undang, tidak sah atau tidak boleh dikuatkuasakan tersebut.  
 
34.          KESELURUHAN PERJANJIAN 
 
Perjanjian ini mengandungi keseluruhan  persetujuan dan persefahaman antara Pihak-Pihak berkenaan dengan Perkhidmatan dan  mengatasi serta membatalkan keseluruhan mana-mana perjanjian, kontrak, representasi, persetujuan, surat rundingan, persefahaman,  syarat-syarat dan  terma-terma  terdahulu  sebelum Perjanjian ini berkuat kuasa sama ada secara langsung atau tidak langsung, antara Pihak-Pihak terhadap atau berkaitan dengan Perkhidmatan atau perkara-perkara yang melibatkan Perkhidmatan dalam Perjanjian ini. 
 

(Bahagian bawah muka surat ini sengaja ditinggalkan kosong)









PADA MENYAKSIKAN PERKARA YANG TERSEBUT DI ATAS, PIHAK-PIHAK KEPADA PERJANJIAN INI TELAH MENURUNKAN TANDATANGAN DAN METERAI MEREKA MASING-MASING PADA HARI DAN TAHUN YANG MULA-MULA TERTERA DI ATAS.

Ditandatangani untuk dan bagi				Ditandatangani untuk dan bagi
pihak Syarikat :						pihak Kerajaan :



..............................................................				.............................................................
( Tandatangan )						( Tandatangan ) 

Nama Penuh	:                                                                       	Nama Penuh:


No. Kad Pengenalan:					No. Kad Pengenalan:




Disaksikan oleh:						Disaksikan oleh:




............................................................				..............................................................
	( Tandatangan )							( Tandatangan ) 

Nama Penuh	:					Nama Penuh:



No. Kad Pengenalan:					No. Kad Pengenalan:

Jawatan:							Jawatan:

Alamat:							Alamat:

JADUAL 1A

BUTIRAN KERAJAAN

	Nama Pihak

	

	Alamat Pihak


	

	No. Telefon

	


	No. Faks

	


	Alamat Email @ website

	

	Pegawai yang boleh dihubungi berkenaan dengan Perjanjian ini

	


























JADUAL 1B

BUTIRAN KONTRAKTOR

	Nama Syarikat

	

	No. Pendaftaran Syarikat

	

	[bookmark: _Hlk32830963][bookmark: _Hlk32830991]Penubuhan Syarikat (di bawah Akta Syarikat 2016 [Akta 777] atau di bawah Akta Pendaftaran Perniagaan 1956 [Akta 197])

	

	Alamat pendaftaran Syarikat



	

	Alamat perniagaan Syarikat jika berbeza dari alamat pendaftaran


	

	No. Telefon

	

	No. Faks

	

	Alamat email

	

	Nama pegawai yang boleh dihubungi berkenaan dengan Perjanjian ini
	



Nota: 
1. Nyatakan dengan perkataan ”-TIDAK BERKENAAN-” atau ”-TIADA-” jika maklumat dalam ruangan dalam Jadual A2 adalah tidak berkenaan atau tiada

2. Masukkan selepas JADUAL A2 - Borang 13 Perakuan Pemerbadanan Syarikat Sendirian Dari Suruhanjaya Syarikat Malaysia (Subseksyen 23(2) Akta Syarikat 2016 [Akta 777] atau di bawah Akta Pendaftaran Perniagaan 1956 [Akta 197] dan Akuan Pendaftaran Kontraktor Dari Kementerian Kewangan




















JADUAL 2
SURAT SETUJU TERIMA















JADUAL 3
SKOP DAN SPESIFIKASI PERKHIDMATAN/PREMIS














JADUAL 4
PERIHAL KAWALAN KESELAMATAN, JUMLAH PENGAWAL KESELAMATAN & JUMLAH JAM BEKERJA













RAJAH A
PETA KAWASAN PERKHIDMATAN KAWALAN KESELAMATAN SWASTA DI KEMENTERIAN/JABATAN/AGENSI KERAJAAN












JADUAL 5
BEKALAN KELENGKAPAN & PERALATAN















JADUAL 6A
NILAI PERJANJIAN















JADUAL 6B
PEMBAYARAN















JADUAL 7
TOLAKAN 















JADUAL 8
LESEN/PERMIT @ KEBENARAN MENJALANKAN PERKHIDMATAN SAH














JADUAL 9
BON PELAKSANAAN

